**Cukorrépa termesztés támogatása**

A mezőgazdasági termelőknek a 2024. évben is lehetősége nyílik az alapszintű jövedelemtámogatás (BISS) mellett termeléshez kötött cukorrépa támogatás igénylésére.

**A támogatás igénylésének és a támogatásra való jogosultság feltételei:**

A cukorrépa termesztés a támogatás jogosultságának alapvető feltátele, hogy a mezőgazdasági termelő tárgyévi alapszintű jövedelemtámogatás (BISS) kérelmet nyújtson be. Csak azon táblák vonatkozásában állapítható meg a cukorrépa termesztési támogatás, mely táblák BISS támogatásra jogosultak, és a cukorrépa terület eléri az 1 hektárt.

**Az egységes kérelem benyújtási határideje: 2024. június 10. Határidőn túl benyújtott kérelmet a Magyar Államkincstár elutasítja.**

Az egységes kérelemhez csatolni kell:

1. a közvetlenül megtermelt cukorrépa esetén a szállítási szerződés másolatát, vagy
2. a cukorrépa integrátoron keresztül megtermelt cukorrépa esetén, a cukorrépa integrátorral kötött termeltetési szerződés másolatát.

**Az igénylés további feltételei:**

* Hektáronként a rendeletben meghatározott minimális mennyiségű minősített szaporítóanyag használata kötelező, és a kedvezményezettnek a szaporítóanyag beszerzését is igazolnia kell.
* **2025. február 1-jéig a Kincstár részére** ügyfélkapun keresztül, **elektronikus úton** meg kell küldeni:

1. a cukorrépa feldolgozó által kiállított, a cukorrépa átvételéről szóló bizonylat másolatát, ha közvetlenül termelt cukorrépát, illetve
2. az integrátor által kiállított, a cukorrépa átvételéről és a cukorrépa feldolgozónak történő továbbításáról szóló igazolás másolatát, ha integrátoron keresztül termelt cukorrépát.

* A támogatás csak olyan táblákra igényelhető, amelyre alapszintű jövedelemtámogatást (BISS) támogatást is igényelnek.
* A kérelemben megjelölt területek tekintetében a mezőgazdasági termelőnek **jogszerű földhasználónak** kell lennie, mivel e minőség az alapszintű jövedelemtámogatás igénybevételének feltétele is.
* A legkisebb bejelenthető **táblaméret 0,25 hektár.**
* Öntözni az adott, kérelemben feltüntetett táblán **csak vízjogi üzemeltetési- vagy fennmaradási engedéllyel, illetve bejelentéssel lehet** (kivéve a 2024. január 1. előtt létesített, ötven méter talpmélységet meg nem haladó és az első vízzáró réteget el nem érő mezőgazdasági célú kút esetén).

**A támogatás igénylése:**

Az egységes kérelem kitöltő felületen nemcsak a **„Támogatási/kifizetési igények” adatblokkban kell jelölni a cukorrépa támogatási igényt, hanem minden egyes cukorrépa tábla esetében is jelölni kell azt**, amennyiben a táblára a támogatást igényelni kívánja!

Amennyiben a kedvezményezett a táblák adatainál **csak a „BISS+CRISS” támogatásigénylést jelöli, és nem tesz jelölést a cukorrépa támogatási jelölő négyzetben, akkor csak a „BISS+CRISS” támogatásra lehet jogosult.**

**A minősített szaporítóanyag igazolásához szükséges dokumentumok:**

Az alábbi dokumentumok másolatát nem kötelező csatolni a kérelemhez, azok meglétét a Kincstár adminisztratív, vagy helyszíni ellenőrzés keretében vizsgálja!

1. *Saját beszerzés* – szaporítóanyag vásárlás esetén:
   * + Saját névre szóló érvényes, fajra, fajtára, mennyiségre és tételazonosító számra vonatkozó adatokat tartalmazó **számla**. Ebben az esetben elég számlával rendelkezni, egyéb dokumentum megléte nem szükséges.
     + Ha a saját névre szóló érvényes számla nem tartalmazza a fajra, fajtára, mennyiségre és a tételazonosítóra vonatkozó adatokat, akkor a saját névre szóló érvényes **számla mellett**

* a minősített szaporítóanyag címke, **vagy**
* a vetőmagtétel azonosító adatait tartalmazó csomagolás, **vagy**
* a vetőmagtétel azonosító adatait tartalmazó szállítólevél, palántakísérő okmány, **vagy**
* a vetőmagtétel azonosító adatait tartalmazó minőségi bizonyítvány, **vagy**
* a számla kiállítója általkiállított olyan cégszerűen aláírt dokumentummal, amely tartalmazza a számla számát, kiállításának dátumát, az eladó és a vevő azonosításához szükséges adatokat, valamint a számlán szereplő tételekhez kapcsolódóan a fajra, a fajtára, a mennyiségre és a tételazonosítóra vonatkozó adatokat.

Összefoglalva, ha a saját névre kiállított számla nem tartalmazza a teljes megadandó adatkört (faj, fajta, mennyiség, tételazonosító szám), akkor a számla mellett a hat dokumentum közül (címke, csomagolás, szállítólevél, palántakísérő okmány, minőségi bizonyítvány, számla kiállítója által kiállított dokumentum) rendelkezni kell azzal, ami igazolja a hiányzó adatokat.

1. Szaporítóanyag *saját előállítása* esetén a szaporítóanyag minősítést igazoló bizonyítvánnyal kell rendelkezni.
2. Termeltető, őstermelők családi gazdasága, termelői integrációs szervezet, termelői csoport vagy termelői szervezet történő *szaporítóanyag beszerzés* esetén:

* a termelővel, termelői integrációs szervezettel, termelői csoporttal termelői szervezettel kötött **szerződéssel, vagy** őstermelők családi gazdasága **nyilvántartásba vételi számával; és**
* a termeltető, őstermelők családi gazdasága, termelői integrációs szervezet, termelői csoport vagy termelői szervezet által a mezőgazdasági termelő részére átadott minősített szaporítóanyag mennyiségét, valamint a származás megjelölését tartalmazó, a termeltető, őstermelők családi gazdaság képviselője vagy tagja, termelői integrációs szervezet, termelői csoport vagy termelői szervezet által **kiállított dokumentum; és**
* a termeltető, őstermelők családi gazdaság képviselője vagy tagja, termelői integrációs szervezet, termelői csoport vagy termelői szervezet nevére kiállított érvényes **számla másolata.**
* Ha a számla másolata tartalmazza a fajra, fajtára, mennyiségre és a tételazonosítóra vonatkozó adatokat (melyen feltüntetett vételár kitakarható), akkor további dokumentum (címke, csomagolás, szállítólevél. minőségi bizonyítvány) megléte nem szükséges.
* Ha a számla másolata nem tartalmazza a fajra, fajtára, mennyiségre és a tételazonosítóra vonatkozó adatokat, akkor **számla másolata mellett**

a minősített szaporítóanyag címke, **vagy**

a vetőmagtétel azonosító adatait tartalmazó csomagolás, **vagy**

a vetőmagtétel azonosító adatait tartalmazó szállítólevél, palántakísérő okmány, **vagy**

a vetőmagtétel azonosító adatait tartalmazó minőségi bizonyítvány, **vagy**

a számla kiállítója által kiállított olyan cégszerűen aláírt dokumentum másolatával, amely tartalmazza a számla számát, kiállításának dátumát, az eladó és a vevő azonosításához szükséges adatokat, valamint a számlán szereplő tételekhez kapcsolódóan a fajra, fajtára, mennyiségre és a tételazonosítóra vonatkozó adatokat.

Összefoglalva: termeltetés esetén szerződéssel, egy termeltető által a fenti adattartalommal kiállított dokumentummal és számlával kell rendelkezni. Egyéb dokumentummal (pl.: vetőmagcímke) csak akkor kell rendelkezni, ha a számla nem tartalmazza a fajra, fajtára, mennyiségre és a tételazonosítóra vonatkozó adatokat.

1. Termeltető, őstermelők családi gazdasága, termelői integrációs szervezet, termelői csoport vagy termelői szervezet által történő *szaporítóanyag előállítás* esetén:
   * + az előállítóval kötött **szerződés, és**
     + az előállító által a mezőgazdasági termelő részére átadott minősített szaporítóanyag mennyiségét, valamint a származás megjelölését tartalmazó, az előállító által **kiállított dokumentum, és**
     + szaporítóanyag minősítést igazoló **bizonyítvány.**

A szaporítóanyag igazolás dokumentumai maximum 2 évesek lehetnek, így a 2024. támogatási évben a 2022., 2023. és 2024. évben kiállított igazolások, számlák fogadhatóak el. Ha a szaporítóanyagról kiállított számla dátuma későbbi, mint az igényelt növény vetésének, telepítésének dátuma, a kedvezményezett a szállító által kiállított egyéb, hiteles dokumentummal köteles igazolni, hogy a vetés, vagy telepítés időpontjában a szaporítóanyag, amelyről a számla kiállításra került, már a kedvezményezett rendelkezésé re áll.

**Az ellenőrzés zökkenőmentes lefolytatása érdekében az alábbiakat tanácsoljuk:**

* A dokumentumok elektronikus beküldése során a **dokumentumoknak élesnek, olvashatónak kell lenniük**. Elmosódott dokumentummásolatokból nem lehet megállapítani a szükséges adatokat.
* A dokumentumok elektronikus beküldése során nemcsak szkennelt dokumentum, hanem digitális **fénykép is elfogadható.**

**A támogatás kifizetése:**

A támogatás forintban kerül kifizetésre a ellenőrzések lezárása és a támogatás fajlagos méretének meghatározása után, melynek határideje 2025. június 30-a.

Az euró-forint átváltásra az Európa Parlament és a Tanács (EU) 2021/2116 rendeletének 94. cikk (3) bekezdésére tekintettel került sor. Az átváltási árfolyam: az Európai Központi Bank által 2024. október 1-jét közvetlenül megelőzően megállapított utolsó árfolyam.